**1. Τομείς και επίπεδα αξιολόγησης**

Η ρουμπρίκα που προτείνεται έχει τη μορφή πίνακα στον οποίο αποτυπώνονται τα μαθησιακά κριτήρια-τομείς αξιολόγησης των μαθητών στο πλαίσιο υλοποίησης του εκπαιδευτικού προγράμματος. Στον κάθετο άξονα απεικονίζονται τα κριτήρια-τομείς επίδοσης και στον οριζόντιο η ποιοτική διαβάθμιση των επιπέδων επίδοσης και η αντίστοιχη κλίμακα βαθμολογίας που χρησιμοποιείται. Αναλυτικότερα, τα δομικά στοιχεία της ρουμπρίκας που προτείνεται είναι:

* **Οι τομείς αξιολόγησης της επίδοσης**, δηλαδή οι προδιαγραφές που πρέπει να πληροί το παραδοτέο έργο, προκειμένου να κριθεί σωστό και πλήρες. Τα κριτήρια αυτά είναι:
  + - * **Η συνεργασία**. Συμμετείχαν όλα τα μέλη στην ομάδα με κοινή ευθύνη στην διεκπεραίωση των εργασιών, υιοθετώντας συγκεκριμένους ρόλους; Οι αποφάσεις ήταν συλλογικές;
      * **Η επικοινωνία.** Καλλιέργησαν οι μαθητές/τριες την επικοινωνία τόσο μεταξύ τους κατά την υλοποίηση των εργασιών όσο και στα υπόλοιπα περιβάλλοντα της μαθησιακής διαδικασίας; Μπόρεσαν να επικοινωνήσουν στόχους και μηνύματα στα διάφορα είδη κοινού;
      * **Η συμμετοχή.** Συμμετείχαν οι μαθητές/τριες σε όλες τις δραστηριότητες; Συμμετείχαν σε όλα τα στάδια και τις διαδικασίες; Ανταποκρίνονταν στις υποχρεώσεις τους, ανεξάρτητα από το βαθμό αποτελεσματικότητας;
      * **Η πληρότητα των παραδοτέων.** Ολοκλήρωσε η ομάδα όλες τις δραστηριότητες; Τηρήθηκαν οι προθεσμίες;
      * **Η ποιότητα των παραδοτέων**. Ακολουθήθηκαν οι οδηγίες; Υπάρχει το στοιχείο της κριτικής σκέψης και της διερεύνησης στις εργασίες που εκπόνησαν; Υπάρχει το στοιχείο της δημιουργικότητας στη δουλειά τους; Διαμόρφωσαν μια νέα ή μοναδική ιδέα; Μπόρεσαν να μετατρέψουν την ιδέα αυτή σε μια νέα μορφή;
* **Τα επίπεδα ποιότητας του παραγόμενου έργου**, δηλαδή η ποιοτική διαβάθμιση που περιγράφει το επίπεδο ποιότητας του παραγόμενου έργου με βάση ένα χαρακτηρισμό (εξαιρετική, μέτρια, χαμηλή επίδοση).
* **Η λεπτομερής και διακριτή περιγραφή των επιπέδων της επίδοσης** σύμφωνα με τα αντίστοιχα κριτήρια-τομείς αξιολόγησης
* **Η κλίμακα βαθμολογίας** που συμφωνεί και αντικατοπτρίζει τα επίπεδα επίδοσης.

**2. Ρουμπρίκα αξιολόγησης**

|  |  |  |  |
| --- | --- | --- | --- |
| **Τομείς** | **Εξαιρετική επίδοση**  **(3)** | **Μέτρια επίδοση**  **(2)** | **Χαμηλή επίδοση** |
| **Συνεργασία** |  |  |  |
| **Επικοινωνία** |  |  |  |
| **Συμμετοχή** |  |  |  |
| **Πληρότητα παραδοτέων** |  |  |  |
| **Ποιότητα παραδοτέων** |  |  |  |

Τομείς αξιολόγησης της επίδοσης

Επίπεδα και κλίμακα βαθμολογίας

